تھرڈ مِل انسٹیٹیوٹ
شاگردی کا بَیج
 اور اُس نے سب سے کہا اگر کوئی میرے پِیچھے آنا چاہے تو اپنی خُودی سے اِنکار کرے اور ہر روز اپنی صلِیب اُٹھائے اور میرے پِیچھے ہو لے۔  کیونکہ جو کوئی اپنی جان بچانا چاہے وہ اُسے کھوئے گا اور جو کوئی میری خاطِر اپنی جان کھوئے وُہی اُسے بچائے گا۔
لوقا          9  : 23 -24

مسیحی شاگردی کا مطلب ہے یسوع کی پیروی کرنا اور اُس میں بڑھتے جانا۔ یہ کئی پہلوؤں پر مشتمل ہو سکتی ہے:
• کردار کی تشکیل
• کلامِ مقدس کی سمجھ بوجھ میں میں اضافہ
• وہ مہارتیں سیکھنا جن کے ذریعے ہم مسیح کی محبت اور پیغام دوسروں تک پہنچا سکیں
لیکن ایک چیز جو ہمیشہ شاگردی کا حصہ رہے گی، وہ ہے یسوع کے ساتھ ایک سیکھنے والے اور پیروکار کی حیثیت سےحلیمی  کے   ساتھ چلنا —۔ اور یہ سفر ہم تنہا نہیں کرتے — بلکہ ایک دوسرے کے ساتھ کرتے ہیں۔
شاگردی کا طریقہ مختلف حالات اور مقامات کے مطابق مختلف ہو سکتا ہے۔ اس بَیج میں آپ گفتگو کریں گے کہ شاگردی میں کون سے عناصر شامل ہونے چاہئیں، اور عملی طور پر دوسروں کے لیے اسے کہاں اور کیسے اپنایا جا سکتا ہے۔

بَیج کے عناصر
گفتگو کے موضوعات درج ذیل تین شعبوں سے لیے جائیں گے:
• 	ثقافت — جہاں آپ رہتے ہیں، وہاں شاگردی کیسی ہو سکتی ہے؟
• 	کلیسیا — جہاں خُدا نے آپ کو بُلایا ہے، وہاں شاگردی کیسی ہو؟
• 	ذاتی — جہاں آپ وہ بنیں جو خُدا نے آپ کو بنانا چاہتا۔

تبادلہِ خیال کے موضوعات
1. 	آپ کے ملک میں شاگردی کیسی   ہے؟
2. 	کسی دوسرے شخص کی شاگردی میں کون سے بنیادی عناصر شامل ہوتے ہیں؟
3. 	لوگ یسوع کے ساتھ چلتے ہوئے کیسے تبدیل ہوتے ہیں؟
4. 	بائبل میں ہمیں شاگردی کے کون سے نمونے ملتے ہیں؟
5. 	آپ کی کلیسیا میں شاگردی کا عمل کیسا ہے؟ ایک خاکہ یا تصویر بنائیں جو اس عمل کی وضاحت  کرے۔
6. 	شاگردی  کے بارے میں  بائبل کی  پانچ آیات کی فہرست بنائیں۔
7. 	زندگی کے کن شعبوں کو شاگردی کے پروگرام میں شامل کرنا چاہیے؟
8. 	یوحنا 15 میں یسوع کن احکام کی بات کر رہا تھا؟
9. 	شاگردی کردار کی تشکیل یا روح کے پھل کو کیسے فروغ دیتی ہے؟
10. 	آپ ایک وقت میں کتنے لوگوں کی شاگرد سازی کر سکتے ہیں/کرنی چاہیے؟
11. 	شاگردی میں بائبل کا کیا کردار ہونا چاہیے (مطالعہ، حفظ، وغیرہ)؟
12. 	شاگردی میں دُعا کی کیا اہمیت ہے؟
13. 	آپ کی کلیسیا میں شاگردی اور قیادت کی تربیت میں کیا تعلق ہے؟
14. 	کسی کو شاگرد بنانے کے لیے کیا  اہلیت ہوتی ہے؟ اور کب معلوم ہوتا ہے کہ شاگردی کا وقت مکمل ہو گیا ہے؟
15. 	شاگردی میں “بتانا” اور “دکھانا” دونوں کیسے شامل کیے جا سکتے ہیں؟
16. 	آپ اپنے شاگرد کو دوسروں کی شاگردی کے لیے کیسے تیار کریں گے؟
17. 	 وہ کیا چیز ہے جو  یسوع کے لیے آپ کی محبت اور لگن کو بڑھاتی ہے؟ اور آپ اسے دوسروں کی شاگردی میں کیسے شامل کریں گے؟
18. 	 آپ کی زندگی ہر گناہ کی گرفت کو کم یا زیادہ کرنے والے عوامل کیا ہیں؟
19. 	یسوع کی پیروی میں کون سی مشقیں یا روحانی عادات سب سے زیادہ مددگار ثابت ہوئی ہیں؟

عمل کی دعوت
1. 	پچھلے سال میں خُدا نے آپ کی زندگی میں جو کام کیے، اُن کی رپورٹ پیش کریں۔ اور آئندہ سال کے لیے اپنی توقعات کی رپورٹ بھی دیں۔
2. 	 آپ کی  کلیسیا میں شاگردی کے حوالے سے جو کچھ ہو رہا ہے، اُس کی رپورٹ دیں۔ آخری گروپ سیشن میں، اپنی کلیسیا یا خدمت کے شعبے کے لیے ایک شاگردی کا منصوبہ پیش کریں۔
3. 	کسی دوسرے ایماندار کی شاگردی   سازی شروع کریں۔

بَیج کےلئے اہلیت
یہ بَیج تھرڈ مِل انسٹیٹیوٹ کی طرف سے فاؤنڈیشنز سرٹیفکیٹ کے ایک حصے کے طور پر اُس وقت دیا جائے گا جب طالب علم "عمل کی دعوت" کو کامیابی سے مکمل کرلے گا، اور بَیج کے عناصر کے مطابق اور کورس میں زیرِ بحث موضوعات کی روشنی میں اس کی تکمیل کرلے گا۔
